《题莲花市客肆壁二首 其二》
宋代·刘弇

片心长是乐清虚，一到莲花喜有馀。柳倚古溪风不断，路迷芳草客来疏。

樽无美酒难浮蚁，手有文竿未食鱼。细草晚天时跃马，红尘无复上衣裾。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。